**GORAN GAŠPARAC**

**vijećnik**

**Amandman br. 06**

**Uređenje plaže Rivetta**

|  |  |  |  |
| --- | --- | --- | --- |
| **OPIS** | **Plan za 2018 g.** | **+/-**  **pov./smanj** | **Novi plan za 2018 g.** |
| R005, Gl.01. Pr.1036, F.Kl.06  Kapitalni projekt K103011 **Uređenje gradskih plaža**  Iz. 4  Iz. 5  Poz. \_\_\_\_\_ **500.000Kn** - uređenje plaže Rivetta | 3.375.000 | **+ 0** | 3.375.000 |
| R005, Gl.01. Pr.1036, F.Kl.06  Kapitalni projekt K103011 **Uređenje gradskih plaža**  Iz. 4  Iz. 5  Poz. \_\_\_\_\_ **500.000Kn** - uređenje plaže Rivetta | 3.375.000 | **- 0** | 3.375.000 |

**R** - Razdjel, **Gl.** - Glava, **Pr.** – Program, **A** - Aktivnost, **K** - Kapitalni projekt, **F.Kl**. - Funkcijska klasifikacija, **Iz.** – Izvor, **POZ** - broj konta

***Obrazloženje:***

Ovim amandmanom ne predviđam nikakvo smanjenje/povećanje stavki u proračunu, nego s obzirom na to da nije definirano koje će se plaže uređivati predviđenim sredstvima, smatram da je plaža Rivetta koja se nalazi u samom centru grada i starogradske jezgre, te uz koju se proteže šetnica, područje koje, pod hitno, treba obuhvatiti ovim uređenjem.

Rivetta je gradsko kupalište, a kada bi se uredilo moglo bi postati dodatna atrakcija našega grada, jer je poznato da su upravo kupališta u gradovima, a Rivetta se nalazi u starogradskoj jezgri, velike atrakcije u poznatim gradovima na Mediteranu. Rivetta je i tradicionalno kupalište građana Poreča, Porečanki i Porečana sa Marafora, Pusterle i Prodola.

Rivetta je, također, jedno od jedinstvenih mjesta u ovom djelu Jadrana i šire s fantastičnim pogledom na more prema zapadu i s fantastičnim pogledom na zalazak sunca koje doslovno kao da pada u more na svom zalasku. To je slika koja privlači stotine turista, koji dolaze na to mjesto da bi fotoaparatom zabilježili taj fantastični zalazak sunca. Nijedan istarski grad (a i šire) nema takav pogled zalaska sunca s prekrasnom slikom grada, otoka Sv.Nikola, otočića Barbaran sa svjetionikom i mora... mora... mora … sve do Venecije. Jedinstveno mjesto koje se može vrlo kvalitetno marketinški valorizirati kao - priču o zalasku sunca u Poreču.

Stoga amandmanom predviđam da se unutar planiranih 3.375.000Kn za uređenja plaža izdvoji iznos od 500.000 Kn, kojim bi se već ove godine započelo s uređenjem ove gradske plaže i potencijalne turističke atrakcije.